Invitation og program til forvaltningsretligt grundkursus

VMR Inviterer til kursus i grundlæggende forvaltningsret. Kurset finder sted

* Den 16. maj torsdag kl. 8.45 til 16.00, konferencesal 2, Region Midtjylland, Skottenborg 26, 8800 Viborg

Eller:

* Den 22. maj onsdag, kl. 8.45 til 16.00, Region Sjælland, Alleen 15, 4180 Sorø

Formålet med kurset er at give deltagerne et indblik i de lovgivningsmæssige rammer, man agerer indenfor som myndighed. Herunder forhold som habilitet, høring, aktindsigt, sagsoplysningspligt, klagevejledning og retssikkerhed.

Målgruppen er regionale sagsbehandlere på både jordforurenings- og råstofområdet, der ikke har en juridisk baggrund.

Underviser: Advokat Mads Kobberø, Codex Advokater

Kursusleder: Christian Andersen, VMR

Du kan melde dig til via ved at skrive til can@regioner.dk senest tirsdag den 30. april 2024. Kurset er udelukkende for ansatte i regionerne. Det er gratis at deltage, men den enkelte står selv for transport.

Program – ens for begge dage

8.45 – 9.00 ankomst & kaffe

09.00 – 09.15 Indledning

09.15 – 10.00 Habilitet

Hvornår har man som sagsbehandler eller regionalpolitiker en sådan tilknytning til en sag, at man ikke må medvirke ved sagens behandling, og hvad er konsekvensen, hvis man alligevel deltager i sagens behandling?

10.00 – 11.15 Principper for sagens oplysning inkl. partshøring

Det er myndighederne, der skal sikre, at sagen er tilstrækkeligt oplyst, inden der træffes afgørelse. Hvordan sikres det, og hvilke krav er der til partshøring af fx naboer?

11.15 – 12.00 Aktindsigt

På det tekniske område følger naboer, interesseorganisationer og andre livligt med i de sager, myndighederne har under behandling. Hvilken adgang til aktindsigt har de pågældende, og omvendt formuleret hvilke undtagelser er der fra adgangen til aktindsigt?

12.00 – 12.45 Frokost

12.45 – 13.45 Afgørelsens indhold (de forvaltningsretlige grundsætninger, fx proportionalitet og magtfordrejning)

De forskellige regler i fx jordforureningsloven og råstofloven sætter en ramme for myndighedernes afgørelser. Der er dog fortsat overladt myndighederne en skønsmargin. De forvaltningsretlige grundsætninger skal medvirke til at sikre, at kommunerne forvalter denne adgang til at skønne på en ordentlig måde.

13.45 – 14.45 Meddelelse af afgørelse og mulighederne for at anfægte afgørelsen

Når myndigheden har truffet sin afgørelse, skal afgørelsen kommunikeres ud. Der er i den forbindelse dels nogle formelle krav, dels nogle krav til klagevejledning og lignende. Afgørelsen kan indbringes for klageinstanser, domstolen mv.

14.45 – 15.45 Retssikkerhedsloven

Retssikkerhedsloven søger at afbalancere myndighedernes mulighed for at føre et effektivt tilsyn med borgernes krav på retssikkerhed. Hvilke begrænsninger indebærer regelsættet i kommunernes adfærd på (primært) tilsynsområdet?

15.45-16.00 Afslutning